**IZRAKSTS**

RĪGAS PILSĒTAS APKAIMJU ATTĪSTĪBAS PROJEKTU ĪSTENOŠANAS KONKURSA VĒRTĒŠANAS KOMISIJA

Rātslaukumā 1, Rīgā, LV-1539, tālrunis 67105240, e-pasts: konkurss.apkaimes@riga.lv

Sēdes protokols

Rīgā

|  |  |  |
| --- | --- | --- |
| 2019.gada 25.jūlijā |  | Nr. 5 |

Sēde tiek atklāta plkst. 11.00.

|  |  |
| --- | --- |
| Sēdi vada | komisijas priekšsēdētājs Edijs Pelšs |
| Sēdi protokolē | komisijas sekretāre Ieva Eglīte |

Sēdē piedalās (komisijas locekļi): Elīna Trautmane, Alija Turlaja, Māris Jansons, Kaspars Spunde, Igors Roms, Guntars Ruskuls, Aivars Ābelkoks, Tatjana Židele, Andris Ikvilds, Iveta Jēkabsone, Aija Kalniņa, Evija Piņķe, Ilze Dimante.

Sēdē nepiedalās (komisijas locekļi): Regīna Veide un Inga Breikša-Jefimcova.

|  |
| --- |
|  |

Sēdē piedalās (uzaicinātās personas): Daiga Mežale – Rīgas domes Juridiskās pārvaldes Tiesiskās uzraudzības nodaļas galvenā juriste; Aira Šmelde - Rīgas domes Sabiedrisko attiecību nodaļas projektu koordinatore.

|  |
| --- |
|  |

**Sēdes darba kārtība**

1. Komisijas sēdes atklāšana, informācija par balsošanas kārtību.
2. Kompetento Rīgas pilsētas pašvaldības (turpmāk - pašvaldības) institūciju sagatavoto atzinumu par Rīgas pilsētas apkaimju attīstības projektu īstenošanas konkursam (turpmāk - konkurss) pieteiktajiem projektiem izskatīšana un lemšana par projektu nodošanu balsošanai iedzīvotājiem vai noraidīšanu.
3. Noslēguma jautājumi.

 **[..]**

 **2.**

**Kompetento pašvaldības institūciju sagatavoto atzinumu par konkursam pieteiktajiem projektiem izskatīšana un lemšana par projektu nodošanu balsošanai iedzīvotājiem vai noraidīšanu**

**[..]**

**2.9. Projekta Nr.18 izskatīšana**

**\_\_\_\_\_\_\_\_\_\_\_\_\_\_\_\_**

E.Pelšs

Iesniedzējs: Biedrība “Čiekurkalna attīstības biedrībaˮ.

Projekta nosaukums: **Ķīšezera atpūtas parks.**

Projekta realizācijas vieta: Rīga, Ezermalas iela 12 (kadastra apzīmējums: 0100 084 2068) un zemes vienība ar kadastra apzīmējumu: 0100 0842069.

Projekta realizēšanai iespējami nepieciešamais finansējums: 65 352,10 EUR.

K.Spunde informē, ka ir Čiekurkalna attīstības biedrības valdes loceklis un nepiedalīsies lēmuma pieņemšanā par šo projektu.

E.Pelšs informē, ka Rīgas Ziemeļu izpilddirekcija, ņemot vērā Rīgas domes Īpašuma departamenta, Rīgas domes Izglītības kultūras un sporta departamenta, Rīgas domes Mājokļu un vides departamenta un SIA “Rīgas mežiˮ sniegto informāciju, ir sagatavojusi atzinumu (11.07.2019. vēstule Nr. IZ-19-485-dv) un secinājusi, ka projekts nav realizējams, jo:

 - projekta realizēšana zemes gabalā ar kadastra apzīmējumu 0100 084 2069 nav ilglaicīga un tāpēc neatbilst konkursa prasībām. Zemes gabals ar kadastra apzīmējumu 0100 084 2068 ir funkcionāli saistīts ar zemes gabalu ar kadastra apzīmējumu 0100 084 2069 (piebraukšana ir caur šo zemes gabalu, daļēji applūstoša teritorija);

- SIA “Rīgas meži” kā meža teritorijas apsaimniekotājs neatbalsta projektu.

19.07.2019. komisijas sēdē jau tika izskatīts jautājums par šo projektu un komisija nolēma atlikt lēmuma pieņemšanu uz šo komisijas sēdi un lūgt Rīgas domes Juridiskajai pārvaldei skaidrojumu par terminu “ilglaicīgs” kontekstā ar saimniecisku pašvaldības rīcību un konkursa nolikuma nosacījumiem. E.Pelšs informē, ka sporta laukumu un bērnu rotaļu laukumu konstrukcijām lietderīgais lietošanas laiks ir 15 gadi - tas ir periods, kurā pašvaldībai jānodrošina arī šī pamatlīdzekļa esamība vidē – izbūvētajā vietā. Sporta laukuma un bērnu rotaļu laukuma demontāža, pirms tā pilnīga nolietojuma (15 gadi), rada pašvaldībai zaudējumus. Nav lietderīgi īstenot šo projektu, ja ir skaidri zināms, ka tas ir tikai uz 5 gadiem.

D.Mežale sniedz skaidrojumu par terminu “ilglaicīgs” – Attīstības plānošanas sistēmas likuma 8.pantā ir teikts, ka *attīstību plāno ilgtermiņā (līdz 25 gadiem), vidējā termiņā (līdz septiņiem gadiem) un īstermiņā (līdz trim gadiem).* Savukārt Teritorijas attīstības plānošanas likumā ir nodefinēts “ilgtspējības principsˮ: *teritorijas attīstību plāno, lai saglabātu un veidotu esošajām un nākamajām paaudzēm kvalitatīvu vidi, līdzsvarotu ekonomisko attīstību, racionālu dabas, cilvēku un materiālo resursu izmantošanu, dabas un kultūras mantojuma attīstību.* Secināms, ka 5 gadi nesasaucas ar ilgtspēju un paliekošu vērtību.

Komisijā tiek diskutēts par projekta realizācijas lietderību, ja tas, iespējams, var tikt realizēts tikai uz 5 gadiem. A.Kalniņa informē, ka projekta realizācijas vietā ir plānots izveidot vides un sporta izglītības centru, vietu, kur trenēties airētājiem (līdzīgi kā Lucavsalā). Tāpat tur ir plānots īstenot vides izglītības programmas, ne tika apkārtējiem, bet visiem iedzīvotājiem, kā arī “zaļās klasesˮ. A.Turlaja aicina meklēt iespējas, lai projektus īstenotu, nevis meklēt iemeslus, lai tos noraidītu.

Komisija balso par projekta nodošanu balsošanai iedzīvotājiem.

Balsošanas rezultāts: par – 2 (A.Turlaja, I.Roms), pret – 9 (E.Pelšs, E.Trautmane, G.Ruskuls, A.Ābelkoks, T.Židele, I.Jēkabsone, A.Kalniņa, E.Piņķe, I.Dimante.), atturas – 2 (A.Ikvilds, M.Jansons).

**Komisija nolemj:**

**Noraidīt** Čiekurkalna attīstības biedrības iesniegto projektu “Ķīšezera atpūtas parksˮ, ņemot vērā kompetentās pašvaldības iestādes – Rīgas Ziemeļu izpilddirekcijas atzinumu, ka projekta realizēšana nav ilglaicīga un tāpēc neatbilst konkursa prasībām.

 **[..]**

Sēde tiek slēgta plkst. 13.30.

|  |  |  |
| --- | --- | --- |
| Komisijas priekšsēdētājs | (personīgs paraksts) | E.Pelšs |
| Komisijas priekšsēdētāja vietniece  | (personīgs paraksts) | E.Trautmane |
| Komisijas locekļi | (personīgs paraksts) | A.Turlaja |
|  | (personīgs paraksts) | M.Jansons |
|  | (personīgs paraksts) | K.Spunde |
|  | (personīgs paraksts) | I.Roms |
|  | (personīgs paraksts)(personīgs paraksts) | G.RuskulsA.Ābelkoks |
|  | (personīgs paraksts) | T.Židele |
|  | (personīgs paraksts) | A.Ikvilds |
|  | (personīgs paraksts) | I.Jēkabsone |
|  | (personīgs paraksts)(personīgs paraksts) | A.KalniņaE.Piņķe |
|  | (personīgs paraksts) | I.Dimante |
| Komisijas sekretāre | (personīgs paraksts) | I.Eglīte |

**IZRAKSTS PAREIZS**

Rīgas pilsētas apkaimju attīstības

projektu īstenošanas konkursa

vērtēšanas komisijas sekretāre

 I.Eglīte

Rīgā 31.07.2019.